



Konkurss skolu jauniešiem Digitālās nedēļas un Code4Europe projekta ietvaros

**3td.lv e-grāmatu stāsti ekrānā**

NOLIKUMS

**Konkursa mērķis**

Jauniešu lasīšanas veicināšana, izmantojot tehnoloģijas.Konkursā tiek aicināti piedalīties skolu jaunieši kopā ar skolotājiem, kā arī pašvaldību publiskās bibliotēkas, informējot un sadarbojoties ar skolām.

**Konkursa norise**

Konkursam starts tiek dots 2025. gada 11. februārī, un tajā tiek aicināti piedalīties skolu jaunieši 7.-9. klašu grupā un skolotāji, veidojot komandu: **3-5 skolēni + skolotājs** (skolotājam var būt piesaistītas vairākas komandas, gan no tās pašas klases, gan no dažādām klasēm).

Katrai komandai ir jābūt piesaistītai arī bibliotēkai – vai nu skolas bibliotēkai vai kādai no pašvaldību publiskajām bibliotēkām, kuru komanda vēlas pārstāvēt. Komanda veido savu individuālo nosaukumu, pievienojot gan skolas, gan konkrētās bibliotēkas (vai tās filiāles) nosaukumu. Piemēram – Rīgas 31. vidusskolas komanda “Lasītāji” no Rīgas Centrālās bibliotēkas filiāles “Ziemeļblāzma”. Ja komanda pārstāv skolas bibliotēku, tad nosaukumā paliek tikai skolas nosaukums, piemēram, Rīgas 31. vidusskolas komanda “Lasītāji”.

Lai piedalītos konkursā, jābūt vai konkursa laikā jāreģistrējas par lasītāju kādā no skolu vai pašvaldību publiskajām bibliotēkām, saņemot autorizācijas datus (lietotājvārdu un paroli piekļuvei [3td.lv](https://www.3td.lv/) (īsa video pamācība reģistrācijai 3td.lv <https://www.youtube.com/watch?v=Z-N7uBdlF_g>). Visiem komandas locekļiem nav jābūt reģistrētiem vienā un tai pašā bibliotēkā, bet pārstāvēt var tikai vienu bibliotēku – par to komandai savstarpēji jāvienojas.

**Pieteikšanās konkursam**

Savu dalību konkursā komandas piesaka, kad ir gatavs konkursa uzdevums, aizpildot formu tīmeklī <https://forms.office.com/e/eRpaZfmBdE> līdz 2025.gada 18. martam plkst. 23.59. Šajā formā jānorāda komandas nosaukums, komandas dalībnieku vārds, uzvārds, skolotāja vārds, uzvārds, skola un bibliotēka (arī, ja tā ir skolas bibliotēka), kuru komanda pārstāv.

**Konkursa uzdevums**

Katra komanda iepazīstas ar valsts atbalstīto e-grāmatu lasīšanas vietni 3td e-grāmatu bibliotēka (<https://www.3td.lv>), ar tajā piedāvātajām e-grāmatām un to lasīšanas iespējām.

Pēc tam komanda veido konkursa darbu par 3td.lv.

**Konkursa darbs: 30 sekunžu līdz 1 minūti garš video formātā: YouTube short video/TikTok video/Instagram reel ar uzdevumu iepazīstināt un ieinteresēt par 3td.lv platformu jauniešus, kuri par 3td.lv neko nezina.**

Darbam ir jādod nosaukums un jāsagatavo īss apraksts. Darbs jāievieto YouTube platformā (līdz Digitālajai nedēļai nepubliskots), turpat jāpievieno darba nosaukums un apraksts, veidotāji (skolas, bibliotēkas un komandas nosaukums), kā arī to, ka darbs veidots Digitālās nedēļas 2025 ietvaros un tam piešķirta *Creative Commons* BY-NC-SA 4.0 licence.

Video jābūt ietvertai galvenajai informācijai par to, kas ir 3td.lv, kādas ir tā priekšrocības tieši jauniešiem, kā arī jāpiedāvā izlasīšanai potenciālajiem lasītājiem viena vai vairākas no 3td.lv pieejamām e-grāmatām (pēc komandas izvēles, no jebkuras kategorijas).

Darbs jāpievieno elektroniskajai formai <https://forms.office.com/e/eRpaZfmBdE>, kad komanda sevi reģistrē, līdz 2025. gada 11. martam plkst. 23.59.

Katra komanda var sagatavot arī papildu uzdevumu – plakātu, kas izdrukājams A4 un A3 formātos, kā arī izmantojams kā digitālā reklāma, ieraksts sociālo mediju kontos, skolu un bibliotēku tīmekļvietnēs. Par šī uzdevuma izpildi katra komanda saņems papildpunktu, kas var būt izšķirošs, ja vairākas komandas saņem vienādu punktu skaitu par konkursa galveno uzdevumu – video. Turklāt arī iesūtītie plakāti tiks vērtēti un komanda, kura būs iesūtījusi plakātu, kas saņems augstāko žūrijas vērtējumu, tiks aicināta uz noslēguma pasākumu. Plakāti līdz 2025. gada 11. marta plkst. 23.59 jāiesūta konkursa organizatoru – Kultūras informācijas sistēmu centra – pārstāvim uz e-pastu: ilma.elsberga@kisc.gov.lv

**Iesūtīto darbu novērtēšana**

Iesūtītos darbus (gan video, gan plakātus) izvērtēs organizatoru veidota žūrija (Digitālās nedēļas organizatori un projekta Code4Europe īstenotājs - LIKTA, 3td.lv platformas pārvaldītājs KISC, 3td.lv platformas izstrādātājs TietoevryLatvia, 3td.lv platformas galvenais satura veidotājs izdevniecība “Zvaigzne ABC”), ņemot vērā šādus kritērijus par katru izveidoto darbu:

* Cik veiksmīgi un saprotami tajā paskaidrots nezinātājam, kas ir 3td.lv;
* Cik veiksmīgi atklātas 3td.lv priekšrocības un ērtības jauniešiem (iespēja lasīt jebkurā laikā un vietā, kur pieejams internets, iespēja lasīt arī telefonā, iespēja ietaupīt un nestāvēt rindā bibliotēkā, iespēja dabūt lasīšanai nepieciešamo darbu kaut vai pēdējā brīdī utt.);
* Darba mākslinieciskais izpildījums, radošums un atraktivitāte.

Ņemot vērā šos kritērijus, tiks noteiktas 5 uzvarētāju komandas.

Digitālās nedēļas laikā no 24. marta līdz 28. martam 5 labākie video tiks izvietoti publiskai izvērtēšanai Digitālās nedēļas mājaslapā <https://eprasmes.lv>. Lapas apmeklētājiem būs iespēja novērtēt katras komandas sniegumu, izvēloties vienu komandu, kurai piešķirt Publikas atzinības balvu.

**Uzvarētāju komandu apbalvošana**

Žūrijas 5 noteiktās uzvarētāju komandas, kā arī labākā plakāta izveidotāji tiek uzaicināti uz apbalvošanas pasākumu, kas notiks informāciju tehnoloģiju uzņēmuma Tietoevry Latvia Rīgas birojā VERDĒ, kas ir viens no modernākajiem birojiem Rīgā, Latvijā un Baltijā. Pasākumā izdevniecība “Zvaigzne ABC” un Tietoevry Latvia pārstāvji pastāstīs par e-grāmatām un to veidošanu, tiks sniegts ieskats 3td.lv tapšanas un IT nozares aizkulisēs. Tietoevry Latvia ir 3td.lv izstrādātājs. Pasākuma laikā skolēniem un skolotājiem būs ekskluzīva iespēja ielūkoties aiz “digitālajiem ekrāniem” - redzēt, piedzīvot un uzklausīt kā reālajā dzīvē notiek informāciju sistēmu, tsk 3td.lv izstrāde, IT ekspertu lekcija par MI un gardas uzkodas.

Komandas tiek aicinātas ierasties ar komandu pārstāvošo skolotāju un pārstāvētās bibliotēkas bibliotekāru.

Pasākumā katrai no uzaicinātajām komandām būs iespēja īsi (5 min prezentācijā) pastāstīt par sava darba ideju un tā īstenošanas gaitu.

Komandas sveiks organizatoru un atbalstītāju pārstāvji. Tiks pasniegtas organizatoru suvenīrbalvas komandu dalībniekiem, skolotājiem un bibliotekāriem, kā arī balva Publikas atzinības ieguvējiem. Izdevniecības “Zvaigzne ABC” pārstāvji pasniegs grāmatu balvas, savukārt konkursa atbalstītājs Ventspils Digitālais centrs vienai komandai dāvinās ieejas kartes Ventspils Zinātnes centrā VIZIUM.

**Personas datu apstrāde**

Reģistrējoties konkursam un iesniedzot konkursa darbus, komandai piesaistītajam skolotājam jānodrošina visu komandas dalībnieku piekrišana personas datu apstrādei. Nepilngadīgo audzēkņu personas datu piekrišana ir jāsaņem no to likumīgiem pārstāvjiem. Reģistrācijas brīdi būs jānorāda, ka ir saņemtas visu iesaistīto dalībnieku vai to likumisko pārstāvju piekrišana dalībai konkursā un personas datu apstrādei.

Ja iesniedzamajos konkursa darbos ir paredzēts iekļaut personas fotoattēlu vai videoattēlu, skolotājam jāsaņem personas vai tā likumīgā pārstāvja piekrišana izmantot personas attēlu konkursa darbos. Vēršam uzmanību, ka 5 konkursa darbi tiks izvietoti publiskai izvērtēšanai Digitālās nedēļas mājaslapā <https://eprasmes.lv>, kā arī tiks izmantoti publicitātes pasākumos un [E-grāmatu bibliotēka](https://www.3td.lv/) (https://www.3td.lv) popularizēšanā un grāmatulasīšanas veicināšanā*.* Ja šāda piekrišana nav saņemta, konkursa dalībnieki iesniedz tādus konkursa darbus, kuros personas nav identificējamas vai tiek izmantoti tehniskie paņēmieni – aizmiglotas sejas, tiek izmantots mākslīgais intelekts seju ģenerēšanai vai citi risinājumi.

Konkursa organizētājiem ir tiesības saņemt iepriekš minētās piekrišanas, ja tāda nepieciešamība rodas.

**Privātuma atruna konkursam “3td.lv e-grāmatu stāsti ekrānā”**

**Ar šo tiek sniegta informācija par Kultūras informācijas sistēmu centra un Latvijas Informācijas un Komunikācijas tehnoloģijas asociācijas (LIKTA) veikto personas datu apstrādi** konkursa **“3td.lv e-grāmatu stāsti ekrānā” (turpmāk – Konkurss) organizācijai, norises nodrošināšanai un publicitātei.**

**Pārziņa identitāte un kontaktinformācija**

Pārzinis - Kultūras informācijas sistēmu centrs, Reģ. Nr. 90001708717.

Kontaktinformācija: Tērbatas iela 52-1, Rīga, LV-1011, tālrunis: 67843084, elektroniskā pasta adrese: pasts@kis.gov.lv.

**Veiktās personas datu apstrādes nolūks**

* **Konkursa dalībnieku reģistrācija:**

**Reģistrējoties dalībniekiem jāievada komandas vārds, uzvārds, skolotāja elektroniskā pasta adrese. Pārzinis apstrādā Jūsu personas datus, lai nodrošinātu Konkursa dalībniekiem iespēju piedalīties Konkursā, tai skaitā, izmantojot skolotāja e-pasta adresi, lai sazinātos ar uzvarētāju komandām. Konkursā nebūs iespējams piedalīties, ja dalībnieks reģistrācijas laikā nesniegs šo informāciju.**

* **Konkursam iesniegto darbu pieejamības nodrošināšana**

**Konkursa darbos fiksēts personas fotoattēls vai videoattēls – konkursam iesniegtajos nodevumos var tikt iekļauti personu** foto un videoattēli. Konkursa darbi tiks izsniegti konkursa vērtēšanas žūrijai, lai izvērtētu iesniegtos konkursa darbus un noteiktu konkursa uzvarētājus, kā arī tie tiks izvietoti publiskai izvērtēšanai Digitālās nedēļas mājaslapā <https://eprasmes.lv>

* **Konkursa apbalvošanas pasākuma translācijas nodrošināšana, pieejamības nodrošināšana un norises atspoguļošana**

**Konkursa apbalvošanas pasākuma dalībnieka foto un video attēls – pasākuma laikā var tikt fotografēta vai filmēta pasākuma norise, tai skaitā pasākuma dalībnieki. Fotoattēli un video ieraksti nepieciešami, lai nodrošinātu pasākuma atspoguļošanu un popularizēšanu konkursa organizētāju un konkursa žūrijas pārstāvēto organizāciju, kā arī bibliotēku interneta vietnēs un sociālo tīklu kontos Twitter, Instagram, Facebook, LinkedIn, YouTube.**

* **[E-grāmatu bibliotēka](https://www.3td.lv/) (https://www.3td.lv) vietnes popularizēšana**

**Konkursa darbos fiksēts personas fotoattēls vai videoattēls – konkursam iesniegtajos darbos var tikt iekļauti personu** foto un videoattēli. Labākie konkursa darbi tiks izmantoti vietnes **[E-grāmatu bibliotēka](https://www.3td.lv/) (<https://www.3td.lv>)** popularizēšanai**.**

* **Lasīšanas popularizēšana**

**Lai veicinātu lasīšanu bērnu un jauniešu vidū, labākie konkursa darbi un tajos iekļautie personu** foto un videoattēli tiks izmantoti lasīšanas veicināšanas kampaņās, izvietojot labākos konkursa darbus **konkursa organizētāju, konkursa žūrijas pārstāvēto organizāciju un bibliotēku interneta vietnēs un sociālo tīklu kontos Twitter, Instagram, Facebook, LinkedIn, YouTube.**

* **Personas datu kategorijas**

Iepriekš minētajiem nolūkiem var tikt apstrādāti šādi personas dati: Konkursa dalībnieku vārds, uzvārds, skolotāja vārds, uzvārds, e-pasts, konkursa nodevumos fiksētais personas fotoattēls vai videoattēls.

* **Apstrādes tiesiskais pamats**

Pasākuma ietvaros veiktās personas datu apstrādes tiesiskais pamats ir Vispārīgās datu aizsardzības regulas **6.panta 1.punkta e) apakšpunkts** (apstrāde ir vajadzīga lai izpildītu uzdevumu, ko veic sabiedrības interesēs vai īstenojot pārzinim likumīgi piešķirtās oficiālās pilnvaras).

* **Personas datu saņēmēji vai saņēmēju kategorijas**

Kultūras informācijas sistēmu centrs <https://www.kis.gov.lv/lv>, **Komunikācijas tehnoloģijas asociācijas (LIKTA)** <https://likta.lv>**,** 3td.lv platformas izstrādātājs TietoevryLatvia <https://www.tietoevry.com/lv>, 3td.lv platformas galvenais satura veidotājs izdevniecības “Zvaigzne ABC” <https://www.zvaigzne.lv/> .

* **Personas datu glabāšanas termiņš**

Personas datus, kas tika saņemti **konkursa dalībnieku reģistrācijai,** glabā vienu mēnesi pēc konkursa apbalvošanas pasākuma norises, tad tie tiks dzēsti.

Piekļuvei konkursa norises un **konkursa darbos fiksētajiem personas datiem apstrādes termiņš netiek ierobežots.**

Piekļuvei konkursa pasākumu norises videoierakstiem un publicitātes attēliem, kā arī konkursa darbiem nav laika ierobežojumu.

Jums ir tiesības pieprasīt Kultūras informācijas sistēmu centram piekļuvi personas datiem, to labošanu vai dzēšanu, vai apstrādes ierobežošanu, jums ir tiesības iebilst pret apstrādi.

Jums ir tiesības iesniegt sūdzības par savu personas datu izmantošanu uzraudzības iestādei – Datu valsts inspekcijai ([www.dvi.gov.lv](http://www.dvi.gov.lv)), ja uzskatāt, ka personas datu apstrāde pārkāpj Jūsu tiesības un intereses saskaņā ar piemērojamajiem normatīvajiem aktiem.

Saziņai ar Kultūras informācijas sistēmu centra personas datu aizsardzības speciālistu, lūgums rakstīt uz: dati@kis.gov.lv.

**Atruna par darbu publicēšanu un tālāku izmantošanu**

Iesniedzot Konkursa darbus, Konkursa dalībnieki piešķir Konkursa darbam *Creative Commons* licenci BY-NC-SA 4.0 licenci. Licences nosacījumi pieejami <https://creativecommons.org/licenses/by-nc-sa/4.0/deed.lv>.

**